CELEX: 32012D1218(01)
Language: fi
Date: 2012-12-12 00:00:00
Title: Euroopan parlamentin puhemiehistön päätös, tehty 12 päivänä joulukuuta 2012 , Euroopan parlamentin jäsenten asemaa koskevien sääntöjen soveltamisohjeiden muuttamisesta

18.12.2012   
            
            
               FI
            
            
               Euroopan unionin virallinen lehti
            
            
               C 390/4
            
         EUROOPAN PARLAMENTIN PUHEMIEHISTÖN PÄÄTÖS,
   tehty 12 päivänä joulukuuta 2012,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2012/C 390/07
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 8 ja 23 artiklan,
   sekä katsoo seuraavaa:
   
               (1)
            
            
               Euroopan parlamentti kehotti 26. lokakuuta 2011 antamassaan päätöslauselmassa neuvoston muuttamasta esityksestä Euroopan unionin yleiseksi talousarvioksi varainhoitovuodeksi 2012, kaikki pääluokat, ja oikaisukirjelmistä nro 1/2012 ja 2/2012 esitykseen Euroopan unionin yleiseksi talousarvioksi varainhoitovuodeksi 2012 (2) sekä 29. maaliskuuta 2012 antamassaan päätöslauselmassa ennakkoarviosta Euroopan parlamentin tuloista ja menoista varainhoitovuodeksi 2013 (3) takaamaan jäsenten matkojen optimaalisen tehokkuuden, jotta voidaan saada aikaan talousarviosäästöjä vuonna 2012 ja sitä seuraavina vuosina nykyisen vaalikauden loppuun asti.
            
         
               (2)
            
            
               Euroopan parlamentin puhemiehistö päätti kokouksessaan 10. syyskuuta 2012 vähentää jäsenten matkakuluihin osoitettuja määrärahoja viisi prosenttia. Kyseisen päätöksen täytäntöön panemiseksi Euroopan parlamentin jäsenten asemaa koskevien sääntöjen soveltamisohjeisiin (4) (jäljempänä ’soveltamisohjeet’) on tarpeen tehdä tiettyjä muutoksia.
            
         
               (3)
            
            
               Yksityisautolla tehtyjen matkojen matkakulukorvausten rajoittamiseksi olisi otettava käyttöön 1 000 kilometrin yläraja meno- tai paluumatkaa kohti.
            
         
               (4)
            
            
               Soveltamisohjeissa käytettyjä hintoja olisi voitava ajantasaistaa mahdollisimman joustavasti.
            
         
               (5)
            
            
               Matkoihin liittyvien kustannusten rajoittamiseksi matkakulukorvaus olisi vastedes maksettava ainoastaan yhdestä edestakaisesta matkasta, jonka jäsen tekee Euroopan parlamentin työviikon aikana jonkun toimipaikan tai kokouspaikkakunnan ja jäsenen asuinpaikkakunnan tai sen jäsenvaltion muun lähtöpaikkakunnan, josta jäsen on valittu Euroopan parlamenttiin, välillä. Kuluja ei pitäisi korvata, jos matkat tehdään päivinä, jotka on Euroopan parlamentin kokouskalenterissa varattu toimintaan parlamentin toimipaikkojen ulkopuolella,
            
         ON TEHNYT TÄMÄN PÄÄTÖKSEN:
   1 artikla
   Muutetaan soveltamisohjeet seuraavasti:
   
               1.
            
            
               Korvataan 15 artiklan c alakohta seuraavasti:
               
                           ”c)
                        
                        
                           yksityisautolla tehdyt matkat, kuitenkin niin, että korvaus maksetaan enintään 1 000 kilometriltä meno- tai paluumatkaa kohti: 0,50 euroa/km sekä tarvittaessa autolauttamaksu tai vastaavat maksut.”;
                        
                     
         
               2.
            
            
               Korvataan 17 artiklan 9 kohta seuraavasti:
               ”9.   Näissä soveltamisohjeissa käytetyt hinnat ajantasaistetaan määräajoin ja vähintään kaksi kertaa vuodessa.”;
            
         
               3.
            
            
               Korvataan 18 artiklan 2 kohta seuraavasti:
               ”2.   Euroopan parlamentin kokouskalenterissa toimintaan parlamentin toimipaikkojen ulkopuolella varattuja päiviä lukuun ottamatta jäsenellä on myös oikeus matkakulukorvaukseen yhdestä edestakaisesta matkasta, joka tehdään Euroopan parlamentin työviikon aikana jonkun toimipaikan tai kokouspaikkakunnan ja jäsenen asuinpaikkakunnan tai sen jäsenvaltion muun lähtöpaikkakunnan, josta jäsen on valittu Euroopan parlamenttiin, välillä (jäljempänä ’istuntojaksojen välinen matka’).”
            
         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Tätä päätöstä sovelletaan 1 päivästä tammikuuta 2013.
   
      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).
   
      (2)  Hyväksytyt tekstit, P7_TA(2011)0461.
   
      (3)  Hyväksytyt tekstit, P7_TA(2012)0109.
   
      (4)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).